Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 4. melléklet a 96/2011. (X. 17.) VM rendelethez
Paragraph Index: 460

5. A közjóléti és védelmi rendeltetésû erdõk erdõtervezésének szempontjai 5.1. Közjóléti rendeltetésû erdõk 5.1.1. Az állami tulajdonú parkerdõkben cél a folyamatos erdõborítást szolgáló üzemmódok minél nagyobb arányú bevezetése. 5.2. Természetvédelmi rendeltetésû erdõk 5.2.1. A természetvédelmi rendeltetésû erdõkben fafajokban gazdag, elegyes, lehetõség szerint többszintû és vegyes korú faállományok létesítésére és fenntartása kell törekedni, amelyek kezelése során minél inkább a természetes erdõdinamikai folyamatokra kell alapozni. 5.2.2. Az erdõgazdálkodási tevékenységek tervezése során a tájléptékû mozaikosság elvét kell követni, biztosítva a (erdõ)társulás-diverzitás fenntartását. 5.2.3. A Hosszú völgy erdõrezervátum magterületén a beavatkozás mellõzésével a természetes erdõdinamikai folyamatok érvényesülését kell biztosítani. 5.2.4. Az erdõszerkezet-átalakításta termõhelyneknem megfelelõ vagy az erdészeti tájidegen fõfafajú, véghasználatra tervezett összes erdõk legalább egynegyedén indokolt tervezni. 5.3. Nem védett, Natura 2000 rendeltetésû erdõk 5.3.1. Az erdõtervezés során biztosítani kell a kedvezõ természetvédelmi helyzetû, közösségi jelentõségû jelölõ erdei élõhelyek, valamint a kiemelt közösségi jelentõségû jelölõ fajok élõhelyéül szolgáló, kedvezõ természetvédelmi helyzetû erdõtársulások kiterjedésének, szerkezetének, fajkészletének, természetességi állapotának megõrzése, illetve lehetõség szerinti javítása, valamint a közösségi jelentõségû, jelölõ erdei élõhelytípusokhoz kötõdõ, fában fejlõdõ bogárfajok állományainak hosszú távú fennmaradása érdekében szükséges intézkedéseket. 5.3.2. A kiemelt közösségi jelentõségû, jelölõ erdei élõhelytípusként kijelölt pannon gyertyános-tölgyesek kocsánytalan tölgy (Quercus petraea) és gyertyán (Carpinus betulus) fafajokkal (91G0), enyves éger (Alnus glutinosa) és magas kõris (Fraxinus excelsior) alkotta ligeterdõk (91E0), mészkerülõ bükkösök (9110), valamint a szubmontán és montán bükkösök (9130) esetében törekedni kell az erdõborítás minél folyamatosabb fenntartására. Ezt a védelmi célok, és az erdõ természeti állapota függvényében magasabb vágásérettségi kor meghatározásával, hosszabb véghasználati idõszakú fokozatos felújítóvágás, vagy szálalóvágás alkalmazásával, 3 ha-t meghaladó területû erdõrészletekben a tarvágás végrehajtásának térbeli és idõbeli tagolásával, illetve folyamatos erdõborítást, vagy az arra való átállást szolgáló üzemmódú erdõgazdálkodással lehet elérni. 5.3.3. A hozamvizsgálat és a véghasználatok tervezése során törekedni kell arra, hogy a nagyobb, összefüggõ Natura 2000 területeken, vagy azok környezetében a jelölõ erdõtársulás típusokból mindig legyen idõs erdõ. Amennyiben a korosztályviszonyok ezt nem teszik lehetõvé, akkor az idõs erdõk véghasználata során hagyásfa csoportokat kell visszahagyni. 5.3.4. A kedvezõ természetvédelmi helyzetû, közösségi jelentõségû jelölõ erdei élõhelyek esetében a vágásérettségi kort a védelmi célok függvényében, továbbá a hozamvizsgálat eredményeinek, a természetes felújítás követelményeinek és az erdõ egészségi állapotának figyelembe vételével a vágásérettségi szakasz felsõ határához közelítve kell meghatározni. 5.3.5. Az erdõneveléseket a termõhelynek nem megfelelõ, vagy erdészeti tájidegen elegyfafajok – különös tekintettel az intenzíven terjedõ fajok – visszaszorítását célzó erélyekkel kell megtervezni. 5.3.6. A kiemelt közösségi jelentõségû, jelölõ erdei élõhelyként kijelölt pannon gyertyános-tölgyes (91G0) erdõkben törekedni kell az erdõtársulásnak megfelelõ elegyesség fenntartására. 5.4. Egyéb védelmi rendeltetésû erdõk 5.4.1. Talajvédelmi rendeltetésû erdõben az erdõfelújítás sarjaztatás útján is megtervezhetõ. 5.4.2. A mezõvédõ, település- és tájképvédelmi rendeltetésû erdõkben törekedni kell a folyamatos erdõborítást, vagy az arra való átállást szolgáló üzemmódok keretében történõ erdõgazdálkodásra. 5.4.3. A honvédelmi,határrendészetiésnemzetbiztonságirendeltetésûerdõkbenazerdõgazdálkodásitevékenységek csak a védelmi funkciók megfelelõ érvényesülése mellett tervezhetõk.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes